Jutranja poročila, 7.2.2017


Naslov: Prireditve ob kulturnem prazniku v Posavju
Napoved za voditelja:

V teh dneh se širom po Sloveniji vrstijo številne prireditve posvečene slovenskemu kulturnemu prazniku. Tudi v Posavju se je že, oziroma se še bo zvrstila vrsta dogodkov, s katerimi bodo obeležili ta kulturni dan posvečen našemu največjemu pesniku Francetu Prešernu.
H1: V Brežicah so sinoči počastili Slovenski kulturni praznik
H2: Prireditve pripravljajo tudi v drugih posavskih krajih

T- Iz Brežic GORAN ROVAN /

X- Snemalec in montažer Tomi Naglič /

Takole so sinoči v Domu kulture v Brežicah obeležili letošnji kulturni praznik. Na osrednji občinski proslavi so podelili Prešernova plakete in odličja brežiške Zveze kulturnih društev. Slavnostni govornik na prireditvi je bil predsednik Državnega sveta Mitja Bervar, kulturni program pa je izvedel Big band Orkestra Slovenske vojske pod vodstvom dirigenta Rudolfa Strnada. Danes bodo slovesnost ob kulturnem prazniku pripravili še v Sevnici, kjer bo slavnostni govornik zgodovinar dr. Stane Granda, v sredo pa v Kostanjevici na Krki, kjer bodo ob tej priložnosti odprli tudi prenovljeno postavitev grafičnih del Bogdana Borčiča. V Krškem so proslavo pripravili že prejšnji teden. Sicer pa se je v teh dneh oziroma se bo tudi v naslednjih dneh zvrstila še vrsta prireditev po krajevnih skupnostih, pa tudi v številnih kulturnih ustanovah, vse od brezplačnega vodenja po stalnih zbirkah, do ustvarjalnic in drugega dogajanja. Vsekakor bo tudi v Posavju v teh dneh res Prešerno.
